b'\n_START_ARTICLE_\nAntanas Kudzys\n_START_PARAGRAPH_\nAntanas Kudzys (g. 1925 m. gegu\xc5\xbe\xc4\x97s 19 d. Seirijuose, Alytaus apskritis - m. 2015 m. spalio 31 d. Vilnius) \xe2\x80\x93 Lietuvos in\xc5\xbeinierius-statybininkas, habilituotas moksl\xc5\xb3 daktaras, profesorius, Lietuvos moksl\xc5\xb3 akademijos tikrasis narys.\n_START_SECTION_\nBiografija\n_START_PARAGRAPH_\n1932\xe2\x80\x931937 m. mok\xc4\x97si Seirij\xc5\xb3 pradin\xc4\x97je mokykloje, 1937\xe2\x80\x931943 m. Alytaus gimnazijoje. 1943\xe2\x80\x931945 m. Seirij\xc5\xb3 pradin\xc4\x97s mokyklos ir progimnazijos mokytojas. 1945\xe2\x80\x931950 m. studijavo Kauno valstybiniame universitete. 1950 m. Kauno valstybinio universiteto Statybos fakulteto asistentas. 1950\xe2\x80\x931955 m. Kauno \xc5\xbdemprojekto in\xc5\xbeinierius. 1950\xe2\x80\x931955 m. Kauno \xe2\x80\x9e\xc5\xbdalgirio\xe2\x80\x9c ir Lietuvos vyr\xc5\xb3 krep\xc5\xa1inio rinktini\xc5\xb3 \xc5\xbeaid\xc4\x97jas. 1955\xe2\x80\x931958 m. studijavo Kauno politechnikos instituto (KPI) aspirant\xc5\xabroje. 1959 m. apgyn\xc4\x97 technikos moksl\xc5\xb3 daktaro disertacij\xc4\x85._NEWLINE_1959\xe2\x80\x931960 m. Kauno Pramprojekto vyriausias konstruktorius ir KPI asistentas. 1960\xe2\x80\x931965 m. KPI Vilniaus filialo docentas, 1965\xe2\x80\x931992 m. \xc5\xa1io filialo, v\xc4\x97liau Vilniaus in\xc5\xbeinerinio statybos instituto ir Vilniaus Gedimino technikos universiteto katedros ved\xc4\x97jas. 1967 m. apgyn\xc4\x97 habilituoto daktaro disertacij\xc4\x85. 1967 m. suteiktas mokslinis profesoriaus vardas. 1992\xe2\x80\x931995 m. valstyb\xc4\x97s konsultantas projektavimui ir statybai. 1992\xe2\x80\x932001 m. Klaip\xc4\x97dos universiteto d\xc4\x97stytojas, v\xc4\x97liau Kauno technologijos universiteto profesorius ir Architekt\xc5\xabros ir statybos instituto vyriausias mokslinis bendradarbis._NEWLINE_Lietuvos moksl\xc5\xb3 akademijos tikrasis narys, Tarptautin\xc4\x97s tilt\xc5\xb3 ir konstrukcij\xc5\xb3 asociacijos, Europos mechanik\xc5\xb3 draugijos, Tarptautin\xc4\x97s statini\xc5\xb3 tyrimo ir standart\xc5\xb3 tarybos narys. keturi\xc5\xb3 \xc5\xbeodyn\xc5\xb3 (tarp j\xc5\xb3 vieno penkiakalbio statybos termin\xc5\xb3), \xc5\xa1e\xc5\xa1i\xc5\xb3 monografij\xc5\xb3 konstrukcij\xc5\xb3 mechanikos ir patikimumo tema, penki\xc5\xb3 vadov\xc4\x97li\xc5\xb3 auk\xc5\xa1t\xc5\xb3j\xc5\xb3 mokykl\xc5\xb3 studentams, daugiau kaip 300 straipsni\xc5\xb3 ir prane\xc5\xa1im\xc5\xb3 tarptautin\xc4\x97se konferencijose autorius._NEWLINE_Moka rus\xc5\xb3, angl\xc5\xb3, vokie\xc4\x8di\xc5\xb3 ir pranc\xc5\xabz\xc5\xb3 kalbas. Sutuoktin\xc4\x97 Birut\xc4\x97 Veli\xc4\x8dkait\xc4\x97-Kudzien\xc4\x97, moksl\xc5\xb3 daktar\xc4\x97, vaikai: Vytautas (g. 1952 m.), Algirdas (g. 1956 m.), an\xc5\xabk\xc4\x97s: Aist\xc4\x97, Gertr\xc5\xabda, Just\xc4\x97, Erika.'